Downo tymu we Glywicach opowiadali ize we roku 6000 przidzie koniec swiata - mozno tak bydzie(?) Ale zanim ku tymu przidzie - zanim Chrystus juzas przidzie, to musi najprzod przinsc antychryst. A to sie stonie ino wtedy jak najprzod 30 lot dugo bydom sie ino we Glywicach dziouchy rodzic. Jak on bydzie czidziysci lot stary, to juzas bydom sie na przemian dziouchy i synki rodziyc. Piyrszy synek, od kerego mama bydzie zydowskom zowitkom, to bydzie tyn antychryst. On bydzie po coukyj okolicy jezdziou ze czornymi koniami i rozciepywou ludziom zuote pyniondze. Te kere bydom je zbiyrac i podnosic, te bydom juz mu, tymu "dziobuowi", nolezec. Elias iHenoch, kery tera jeszcze za murami starego Raju sie mo dobrze, one bydom mocka ludzi odnich kozaniami nawrocac, ale wiyncyj bydzie sie ostaua kole tego pieronskego antychrysta. Tyn antychryst oslepiac ich bydzie zuotym i pyniondzoma. Tak mo wyglondac koniec swiata we Glywicach. Inksze ale opowiadali ize koniec swiata przidzie dopiyro jak wszyske ludzie przidom nazod do chrystusa.
No tosz dejcie pozor!
szl_Latn fur_Latn